2023 yilda O‘zbekiston Respublikasining tashqi savdo aylanmasi qariyb 62,6 mlrd AQSh dollariga yetgan. Foto: Kun.uz Statistika agentligi ma’lumotlariga ko‘ra, tashqi savdo aylanmasi hajmi 2022 yil bilan solishtirilganda 23,9 foizga oshgan. Bunda: eksport – 24,4 mlrd (23,8 foizga oshgan), import – 38,1 mlrd (24 foizga oshgan). Tashqi savdo aylanmasining nisbatan salmoqli hissasi Xitoy (21,9 foiz), Rossiya (15,8 foiz), Qozog‘iston (7 foiz), Turkiya (5 foiz) va Koreya Respublikasida (3,7 foiz) qayd etilgan.